次次經過朗豪坊都見到呢間cafe, d蛋糕又幾精緻幾吸引，仲有雪糕睇到流哂口水，今日天氣熱真係忍唔住要試下。選擇好多，諗左一陣都係決定試蜜瓜芭菲，話哂日本直送，出面買係日本蜜瓜都唔平，仲有味道保證添。等緊既時候睇到d蛋糕，真係好靚牛奶雪糕+蜜瓜+大米脆脆，單係個樣都已回本雪糕好滑，入口奶香，甜度又剛剛好，蜜瓜好甜，口感軟熟，食食下仲有脆卜卜既米，增加左口感同風味，又幾香口，食到底又食到蜜瓜，首尾相應返哂。